# name
“S’haurà de posar en contacte amb el  nostre advocat”: una anàlisis de l’exercici del dret d’accés a la informació pública  al sector públic local català

# metadata.dc.contributor.advisor[].value
Tutors: Medir Tejado, Lluís. Rodríguez Pontón, Francisco José

# metadata.dc.description[].value
Treballs Finals del Màster de Gestió Pública Avançada, Facultat de Dret, Universitat de Barcelona. Curs: 2023-2024. Tutors: Luís Medir, Francesc Rodríguez

# metadata.dc.description.abstract[].value
La transparència, segons està regulada a la Llei 19/2013, distingeix dues 
dimensions: la publicitat activa i el dret d’accés a la informació pública. Així doncs, és en 
aquesta primera dimensió on la major part de la literatura acadèmica s’ha centrat mostrant 
l’existència de implementation gaps. Sovint aquestes deficiències han estat atribuïdes a 
l’existència d’un personal amb una cultura administrativa poc procliu a la transparència. 
Tenint en compte aquesta qüestió, el present treball analitza fins a quin punt hi ha una 
correcta implementació del dret d’accés al sector públic local català, un àmbit poc 
investigat. Per donar resposta a aquesta qüestió s’ha realitzat un experiment on s’han
enviat als 423 ens instrumentals que composen l’univers d’estudi sol·licituds 
d’informació amb un redactat deliberadament obert. D’aquesta manera davant el marge 
d’interpretació que permetia la sol·licitud s’ha pogut comprovar el comportament dels 
street-level bureaucrats quan hi ha espais de discrecionalitat. Els resultats de l’experiment 
constaten la inexistència d’una cultura de la transparència al sector públic local. 
Interpretacions restrictives del contingut de la sol·licitud i una taxa de resposta inferior al 
70% permet afirmar l’existència d’una implementació deficient del dret d’accés a la 
informació pública. Així, l’anàlisi quantitatiu ha permès confirmar que quant més 
transparents són els ajuntaments i quants més recursos té l’ens més transparent és aquest. 
Pel contrari, variables com la temàtica o la subjecció de l’ens al Dret Privat no influeixen 
a la implementació del dret d’accés a la informació.

# metadata.dc.source[].value
Màster Oficial - Gestió Pública Avançada

# metadata.dc.title[].value
“S’haurà de posar en contacte amb el  nostre advocat”: una anàlisis de l’exercici del dret d’accés a la informació pública  al sector públic local català